Dr. Marko Petek je raziskovalec na področju rastlinske biologije in biotehnologije od 2007 zaposlen na Nacionalnem inštitutu za biologijo. Ukvarja se pretežno z bioinformatsko obdelavo podatkov in je del ekipe, ki se na inštitutu ukvarja z odprto znanostjo in upravljanjem raziskovalnih podatkov.

V vedah o življenju uporabljamo visoko-zmogljivostne metode s katerimi v okviru raziskovalnih projektov generiramo velike količine zelo raznolikih podatkov. Za določene tipe podatkov so že vzpostavljeni centralni repozitorji za surove podatke, ontologije, podatkovni standardi in minimalnimi standardi poročanja, za nekatere tipe podatkov pa standardi še niso vzpostavljeni. V praksi tekom izvajanja raziskovalnih projektov večino podatkov hranimo lokalno. Pomembno je, da moramo poskrbimo za varno, urejeno in interoperabilno naravnano shranjevanje podatkov, ki omogoča transparenten pregled, timsko delo in olajša objavo podatkov po načelih FAIR. Na predavanju bom med drugim predstavil delovno okolje in sistem pISA-tree, ki smo ga na Nacionalnem inštitutu za biologijo vzpostavili za upravljanje z raziskovalnimi podatki.

VSEBINA:

- načela FAIR in velepodatki (»big data«) v okviru bioloških ved

- objava podatkov (repozitoriji, podatkovne revije)

- sistem za upravljanje z raziskovalnimi podatki tekočih projektov na NIB

- vprašanja publike

CILJI:

Slušatelji se bodo seznanili z izzivi vezanimi na podatke v bioloških vedah in spoznali praktični aspekt upravljanja z raziskovanimi podatki na javni raziskovalni organizaciji.